Vlag van Algerië - Wikipedia
’n Rooi ster en Turkse halfmaan in die middel van die vlag op ’n vertikale tweekleurige agtergrond met groen teen die vlagpaal en wit aan die wapperkant.
Soos bo met twee rooi gekruisde onklaar ankers in die skildhoek.
Die nasionale vlag van Algerië (Arabies: علم الجزائر, Frans: Drapeau de l’Algérie) is op 3 Julie 1962 amptelik in gebruik geneem. Die vlag vertoon twee gelyke vertikale bane van groen en wit met die wapenfiguur in die middel wat bestaan uit ’n rooi vyfpuntige ster en ’n Turkse halfmaan.
Die wit kleur stel vrede voor; die groen natuurskoon; die rooi die bloed van gesneuweldes in die stryd om onafhanklikheid in die Algerynse oorlog (1954–1962) en die ster en halfmaan verteenwoordig Islam.
Die maan en ster is presies in die middel van die vlag, waarby die ster een kwart van die hoogte opneem en die maan die helfte. Die boonste en onderste punt van die ster is op dieselfde hoogte as die uiteinde van die maan.
Heksadesimaal #d21034 #007229 #ffffff
Pantone 186 C 356 C Wit
Vlag van die Fatimidiese Kalifaat, 909 tot 1127
Vlag van die Ifrenidiese Kalifaat, 790 tot 1066
Vlag van die Hafsidiese Kalifaat, 1230 tot 1574
Vlag van die Zianidiese Kalifaat, 1235 tot 1556
Vlag van Ottomaanse Algerië, tot 1830
Vlag van die Goewerneur Jaques Soustelle, 1955
Vlag van Algerië, 1958 tot 1962
Standaard van die Algerynse President
Die vlag is amptelik in gebruik geneem toe Algerië onafhanklikheid van Frankryk verkry het. Dit is soortgelyk aan die vlag wat sedert 1958 deur die Algerynse regering (wat toe in ballingskap was) gebruik is.
Die vlag is sowel geïnspireer deur die 19de eeuse standaard van Adb el-Kader as deur die Turkse vlag. Die standaard van Abd el-Kader het uit twee ewe breë vertikale bane in groen en wit bestaan. Die Turkse vlag was in gebruik toe die noorde van die huidige Algerië tot die Ottomaanse Ryk behoort het.
Wikimedia Commons bevat media in verband met Vlae van Algerië.
(en) Algerië by Flags of the World.
(en) "Flag of Algeria". Encyclopædia Britannica. Besoek op 14 Mei 2019.
Ontsluit van "https://af.wikipedia.org/w/index.php?title=Vlag_van_Algerië&oldid=1988776"
Die bladsy is laas op 14 Mei 2019 om 18:40 bygewerk.